**Tájékoztató I.**

Kedves Szülők!

Tájékoztatom önöket, hogy az összevont szülői értekezleten megtartott szavazás a kürtőskalács árusítására vonatkozóan megtörtént.

A jelenlévő szülők többsége támogatta, hogy hetente egy alkalommal vásárolhassanak diákjaink kürtőskalácsot az iskola előtt megálló vállalkozótól. Azonban jelentős azoknak a szülőknek a száma is, akik ezt ellenezték. Ezért az értekezleten ígéretet tettem arra, hogy megkeressük a megoldást, mely mindkét fél számára elfogadható lehet.

Intézményvezetőként a közös gondolkodásra, a békés együttműködésre, harmóniára és egymás támogatására törekszem. Ha ez a lehetőségek, plusz szolgáltatások megvonásával jár, s ezzel fel tudunk oldani egy felesleges konfliktushelyzetet, akkor ezt kell tenni.

**Ezért azt a döntést hoztam, hogy iskolai időszak alatt diákjaink számára nem tesszük lehetővé a kürtőskalács vásárlását.** A vállalkozó ettől függetlenül hetente egyszer, csütörtöki napon a község több pontján árusítva lehetőséget ad mindenkinek a vásárlásra. Így azok a szülők, akik üdvözölték ezt a lehetőséget, továbbra is megvehetik a terméket.

Reméljük, az egészséges táplálkozás népszerűsítéséhez ezzel a döntéssel is sikerült hozzájárulnunk. A diákokat a döntésről értesítettük.

Tisztelettel:

Kincsesbánya, 2016. szeptember 15.

Keszte Jánosné

intézményvezető